CELEX: 32022D1017
Language: sk
Date: 2022-06-27 00:00:00
Title: Rozhodnutie Rady (SZBP) 2022/1017 z 27. júna 2022, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu)

28.6.2022   
               
               
                  SK
               
               
                  Úradný vestník Európskej únie
               
               
                  L 170/74
               
            
         ROZHODNUTIE RADY (SZBP) 2022/1017
         z 27. júna 2022,
         ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 25. novembra 2005 prijala jednotnú akciu 2005/889/SZBP (1) o zriadení pomocnej hraničnej misie Európskej únie na hraničnom priechode v Rafahu (ďalej len „PHM EÚ v Rafahu“).
                  
               
                     (2)
                  
                  
                     Rada 30. júna 2020 prijala rozhodnutie (SZBP) 2020/955 (2), ktorým sa mení jednotná akcia 2005/889/SZBP a predlžuje sa do 30. júna 2021.
                  
               
                     (3)
                  
                  
                     Politický a bezpečnostný výbor (ďalej len „PBV“) sa 4. marca 2021 v kontexte strategického preskúmania misie PHM EÚ v Rafahu dohodol, že misia PHM EÚ v Rafahu by sa mala predĺžiť o ďalšie obdobie 24 mesiacov, a to do 30. júna 2023.
                  
               
                     (4)
                  
                  
                     PBV 1. júna 2021 ďalej poznamenal, že vzhľadom na informácie, ktoré poskytli Izrael a Palestínska samospráva, by sa misia PHM EÚ v Rafahu mala v tejto fáze predĺžiť o jeden rok, a to do 30. júna 2022.
                  
               
                     (5)
                  
                  
                     Rada 28. júna 2021 prijala rozhodnutie (SZBP) 2021/1065 (3), ktorým sa mení jednotná akcia 2005/889/SZBP a predlžuje sa do 30. júna 2022.
                  
               
                     (6)
                  
                  
                     Na základe dodatočných informácií, ktoré poskytli Izrael a Palestínska samospráva, by sa misia PHM EÚ v Rafahu mala teraz predĺžiť o ďalší rok , a to do 30. júna 2023, ako sa dohodlo v kontexte strategického preskúmania misie PHM EÚ v Rafahu.
                  
               
                     (7)
                  
                  
                     Jednotná akcia 2005/889/SZBP by sa preto mala zodpovedajúcim spôsobom zmeniť.
                  
               
                     (8)
                  
                  
                     Misia PHM EÚ v Rafahu sa bude vykonávať v situácii, ktorá sa môže zhoršiť a mohla by brániť dosiahnutiu cieľov vonkajšej činnosti Únie uvedených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Jednotná akcia 2005/889/SZBP sa mení takto:
            
                        1.
                     
                     
                        V článku 13 ods. 1 sa dopĺňa tento pododsek:
                        „Finančná referenčná suma určená na pokrytie výdavkov spojených s misiou PHM EÚ v Rafahu v období od 1. júla 2022 do 30. júna 2023 je 2 570 000 EUR.“
                     
                  
                        2.
                     
                     
                        V článku 16 sa druhý odsek nahrádza takto:
                        „Stráca účinnosť 30. júna 2023.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. júla 2022.
         
         
            V Luxemburgu 27. júna 2022
            
               
                  Za Radu
               
               
                  predsedníčka
               
               A. PANNIER-RUNACHER
            
         
         
            (1)  Jednotná akcia Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 327, 14.12.2005, s. 28).
         
            (2)  Rozhodnutie Rady (SZBP) 2020/955 z 30. júna 2020, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 212, 3.7.2020, s. 18).
         
            (3)  Rozhodnutie Rady (SZBP) 2021/1065 z 28. júna 2021, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 229, 29.6.2021, s. 11).